Document ID: /fineweb-2-swissfilter-quality_10-filterrobots/filtered/02667.jsonl.gz/65

2017 m. minėdami 26-tąsias Sausio 13-tosios – Laisvės gynėjų dienos metines, kviečiame Šveicarijos lietuvius, Lietuvos draugus ir jų bičiulius į simbolinį bėgimą „Gyvybės ir mirties keliu“ Ciuriche sausio 14 d. (šeštadienį) 11 val. Toks žuvusiems Lietuvos Laisvės gynėjams atminti skirtas bėgimas Lietuvoje nuo Antakalnio kapinių iki Televizijos bokšto vyks jau 26 kartą. Pirmą kartą prie šios iniciatyvos kviečiame jungtis ir Ciuriche. Toliau
Registracija prasidės artimiausiomis dienomis.
Šių metų Advento šventėje Berne maži ir dideli Šveicarijos lietuviai susirinko ypač gausiai ir šventė ypač linksmai. Kas nebuvo, gali pasmalsauti, o kas buvo – prisiminti, žiūrėdami Sauliaus Damčiko filmuotą ir Virgilijaus Tikuišio sukurtą video filmuką.
Kartais tereikia tiek mažai, kad širdyje nušvistų laimės kibirkštėlė. Ilgai ieškojusios ir planavusios, mes, jaunos lietuvės mamos, nusprendėm imtis iniciatyvos ir širdžiai mielos veiklos, kuri ne tik mums, bet ir kitiems suteiktų džiaugsmo. Toliau
Ačiū visiems užsisiregistravusiems į tradicinę ŠLB Advento šventę. Džiugu, kad Jūsų šįmet tiek daug! Nekantriai laukiame visų – mažų ir didelių! Toliau
Berne ir aplink jį įsikūrusioms lietuvių šeimoms Šveicarijos lietuvių bendruomenė siūlo pasinaudoti naujai užgimusia iniciatyva. Spalio 30 d. 12 val. lituanistinis sekmadieninis darželis-mokyklėlė „Laimės pasagėlė“ skelbia atvirų durų dieną ir pirmą pamokėlę Berne.
Toliau
Prabėgus metams, jau šaltoką spalio sekmadienį Šveicarijoje gyvenantys lietuviai susirinko į bendruomenės organizuojamą „Rudenėlio šventę“. Nors rytas ir apdovanojo lietumi, vėliau išsigiedrijo, ir visi susirinkę mėgavosi saulės spinduliais bei ragavo ant laužo keptos kiaušinienės.
Toliau
Rugsėjo 25 d. popietę Berne koncertavo jaunieji Šveicarijos lietuvių talentai ir jungtinis gimnazistų choras iš Klaipėdos. ŠLB Fondui „LIETUVAI -100″ paremti skirtame renginyje bendruomenės pirmininkė Jūratės Caspersen pristatė jubiliejinei sukakčiai skirtą fotografijų parodą „Lietuvių Šveicarija„. Toliau
Nuplasnojus vasarai, tačiau orams vis dar nenustojus lepinti, smagu kartu susiburti gamtoje ir pasidžiaugti sukauptomis rudens gėrybėmis. Ta proga „Jaunų šeimų klubas“ jau antrus metus iš eilės kviečia visus Šveicarijoje gyvenančius lietuvius ir jų šeimas į linksmą Rudenėlio šventę.
Toliau
2016 m. rugsėjo 25 d. Šveicarijos Lietuvių Bendruomenė kviečia į labdaros koncertą Berne. Koncertuos Šveicarijos lietuvių jaunieji talentai ir mūsų svečiai – jungtinis Klaipėdos Vytauto Didžiojo gimnazijos ir Klaipėdos licėjaus choras. Toliau
Lituanistinio darželio „Pagrandukas“ vadovė Danguolė Kappich paskelbė naujų mokslo metų susitikimų datas: rugsėjo 4, rugsėjo 18, spalio 30, lapkričio 20, gruodžio 3 (Advento šventė Berne). Smagių ir turiningų pamokėlių!
Paskutinį gegužės savaitgalį Ciuricho knygos klubas šventė penkiolikos metų sukaktį Švedijos sostinėje. Toliau